​“Borussiya Dortmund”ga yangi bosh murabbiy tayinlandi

Dortmundning “Borussiya” jamoasiga yangi bosh murabbiy tayinlandi, deb xabar qiladi “Sports.ru”.

Bugun, 22-may sanasida shveysariyalik Lyusyen Favr Dortmund jamoasining yangi bosh murabbiyi sifatida e’lon qilindi.
60 yoshli shveysariyalik mutaxassis bilan 2020-yil yozigacha shartnoma tuzildi. Yakuninga yetgan mavsumda Favr “Nitssa”ni boshqargandi, u jamoasi bilan Fransiya chempionatida 8-o‘rinni egalladi.
Qayd etish lozim, mazkur mutaxassis uzoq vaqt Germaniyada ishlagan: u 2007-yildan 2009-yilgacha “Gerta”ni boshqargan, 2011-yildan 2015-yilgacha esa Myunxengladbaxning “Borussiya” klubiga ustozlik qilgan. Favr yaqinda jamoani tark etgan Peter Shtyeger o‘rnini egalladi.